google/wiki40b huggingface dataset:
Phyllobrotica

Utseende

Små til middelsstore (3 - 6 millimeter), avlange, blanke, røde og svarte bladbiller med lange, tynne, trådformede antenner. Pronotum er tydelig smalere enn dekkvingene og adskilt fra disse (danner ikke en kontinuerlig kurve). Et karakteristisk trekk er at skallet (eksoskjelettet) hos denne slekten er forholdsvis tynt og mykt. Det er noe forskjell på kjønnene, hunnene er bredere enn hannene med dekkvinger som er utvidet bakover.

Levevis

Både larvene og de voksne (imago) er planteetere, og lever på planter i leppeblomstfamilien.

Utbredelse

Slekten er utbredt i Europa, Asia og Nord-Amerika.
Zhongzhan

Zhongzhan (kinesisk: 中站区; pinyin: Zhōngzhàn Qū) er et bydistrikt i byprefekturet Jiaozuo i provinsen Henan i Folkerepublikken Kina.
Det har et areal på 162 / 124 km² og talte i 2002 ca. 120.000 innbyggere.
Anson Burlingame

Bakgrunn

I 1823 kom Anson Burlingame med sine foreldre  (Joel Burlingame og Freelove Angell) til Seneca County i Ohio; i dro familien videre til Detroit i Michigan. Han fikk skolegang på privatskoler på de respektive hjemsteder. Burlingame tok akademisk eksamen ved Harvard college og var en tid advokat i Boston.

Politiker

Han gjorde seg kjent som en av de dyktigste folketalerne i Free Soil Party og ble innvalgt i 1854 i den amerikanske kongressen, der han først sluttet seg til det nativistiske «Know-Nothingpartiet», men gikk over til Det republikanske parti da dette ble opprettet i 1855.
Burlingame vant stor popularitet ved å utfordre Preston Brooks til duell etter dennes overvold mot Charles Sumner. Duellen ble det imidlertid ikke noe av, fordi den måtte foregå i Canada og Brooks ikke ville reise
dit gjennom «fiendeland».

Diplomat

I 1861 forlot Burlingame på grunn av vaklende helse kongressen og ble da utnevnt av president Lincoln til amerikansk minister i Wien, Men han ble ikke godtatt der på grunn av sine sterkt uttrykte sympatier for ungarerne og det nye kongeriket Italia. Han ble da i stedet sendebud tili Kina og vant der så store fortjenester at han ved sin hjemreise i 1867 ble av Tongzhi-keiserens myndigheter utsett til ekstraordinært kinesisk sendebud for å slutte vennskapsavtaler med USA og europeiske makter.
Burlingame ankom i 1868 i spissen for en tallrik kinesisk sendeferd til Washington og inngikk «The Burlingame treaty». Den regulerte blant annet gjensidig rett til å utse konsuler, religionsfrihet for amerikanere i Kina og kinesere i USA, gjensidige fordeler vedrørende deres rett til å bereise hverandres land, og annet. 
Burlingame dro så med delegasjonen på en rundreiser i Europa og sluttet lignende avtaler med Storbritannia, Danmark, Sverige-Norge, Nederland og Preussen. Under pågående forhandlinger med Russland døde han i St. Petersburg i 1870.
Pentodon idiota

Utseende

En middelsstor (ca. 20 millimeter), tettbygd, hvelvet, halvmatt, brunsvart hornbille. Den mangler horn og kan minne sterkt om en tordivel (Geotrupidae). Kroppen er kraftig og ganske tett punktert. "Snuten" (clypeus) har to små tenner, arten har én knøl i pannen.

Levevis

De lever i forholdsvis tørre biotoper, som steppe og ørkener.

Utbredelse

Arten er vidt utbredt i middelhavsområdet (men mangler i det sørvestlige Europa) og videre østover gjennom Midtøsten og Sentral-Asia til Karakoram-fjellene. I Europa går den nord til Tsjekkia.
Odin Emil Henrikssen

Liv

Han var sønn av overtollbetjent Nils Henrichsen og Sophie Hylleborg Hoff, som var dansk. I 1864 ble han gift med Marie Bøgh (1838–1912), et barnebarn av Lyder Sagen. Han var far til redaktøren Finn Bøgh Henrikssen og diplomaten Leif Bøgh.
I 1856 ble han ansatt i Christiania Kreditkasse under F. H. Frølich. Senere dro han til utlandet (København, Hamburg, Amsterdam og London). I 1865 ble han leder for Kreditkassens filial i Bergen, hvor han ble værende til 1906. I 1876 ble filialen skilt ut som en egen bank under navnet Bergens Kreditbank. Som banksjef i Bergen arbeidet han for å gjøre de bergenske kjøpmennene uavhengige av bankene i Hamburg. Han gikk også inn for at de bergenske skipsrederne skulle gå over fra seilskip til dampskip, og han var en forkjemper for å etablere industri på Vestlandet.
Henrikssen interesserte seg for kunst og vitenskap, særlig statsøkonomi og historie. Han ble flere ganger tilbudt stillingen som norsk finansminister, men avslo. Som ung var han kjent med Bjørnstjerne Bjørnson, Jonas Lie og Ernst Sars. I Bergen var han med på gjenreisningen av Den Nationale Scene, deltok i restaureringen av Håkonshallen og ved etableringen av Ole Bull-fondet. Politisk holdt han med Venstre og holdt et åpent hjem for unge radikalere i Bergen.
Gravneset

Gravneset, tidligere kalt Trinity Harbour, er et nes under midtveis på sørbredden av Magdalenefjorden, nord på Hoelhalvøya i Albert I Land, nordvestre Spitsbergen. Odden ligger under Trankollane (543-606 meter) og utgjør en relativt stor og jordrik kystslette som i århundrer har vært brukt som gravplass for fangstfolk. Den avslutter Gullybukta som dennes østlige avgrensning.
Gravneset inneholder mer enn 100 graver, og besøkes årlig av om lag 10 000 cruiseturister. Antallet nådde et høydepunkt med 19 245 turister i 1996, men har siden gått gradvis tilbake til et nivå på jevnt 4 - 10 000 årlige ilandstigende besøkende siden 2008. Det er betydelig fare for slitasje på kulturminnene og turisttrafikken mellom gravene og hustuftene er strengt regulert. I 1996 ble nordbredden inngjerdet og vegetasjonen kom seg raskt. Det sentrale området med graver og tufter ble stengt for fri ferdsel i 2002, grunnet nedsliting av vegetasjonen.
Sysselmannen på Svalbard har en oppsynshytte på stedet, og det er vanlig for fritidsbåter å legge til i denne bukta på østsiden av odden for overnatting og værligge.
På odden er det rester av den britiske hvalfangststasjonen Trinity Harbour fra 1600-tallet. Stasjonen kan ha vært samtidig med, eller ha avløst stasjonen som ble anlagt lengre nord i Scheibukta, og som ble oppgitt i 1623.
Det har antakelig ikke vært norske fangststasjoner her i den norske fangstperioden i mellomkrigstiden, men området inngikk i Fangstområde nummer 23.
I 1973 ble stedet og ruinene en del av Nordvest-Spitsbergen nasjonalpark. Sysselmannen på Svalbard inkluderte kulturminnene her i et særskilt miljøovervåkingsprogram implementert i årene 1997-2009, med egne tiltak for å dokumentere, måle, og forebygge miljøslitasje på kulturminnene.
Gliese 581

Gliese 581 b

Gliese 581 b var den første planeten som ble oppdaget i solsystemet, og den er også den største av de tre kjente planetene, med masse på nivå med Neptun. Gliese 581 b ble oppdaget av franske og sveitsiske astronomer i 2005. Planeten ligger 0,04 AU fra dvergstjernen Gliese 581, og har en omløpstid på bare 5,4 dager.

Gliese 581 c

Den 23. april 2007 offentliggjorde astronomer oppdagelsen av planeten Gliese 581 c, som går i bane rundt Gliese 581. Den regnes som en av de minste eksoplanetene som hittil er oppdaget. Planetens radius er beregnet til å være 50 % større enn jordas, mens massen tilsvarer fem jordmasser. Basert på avstanden fra Gliese 581 har man beregnet at planetens overflatetemperatur ligger mellom 0-40 °C. Det gjør det mulig for å finne flytende vann, noe som igjen er en forutsetning for liv slik vi kjenner det på jorda. Omløpstiden rundt dvergstjernen er på 13 døgn. Ettersom Gliese 581 er et av de hundre nærmeste solsystemene, antar man at jordlignende planeter er langt vanligere enn man tidligere har trodd. Planeten ble funnet av Stephen Udry fra Geneva Observatory i Sveits, med bruk av HARPS på European Southern Observatory i Chile.

Gliese 581 d

Gliese 581 d ble oppdaget av Stephan Udrys team i Chile i april 2007. Planetens masse er ca. 8 ganger jordas. Avstand til Gliese 581 er på ca. 0,25 AU, og omløpstid er 84 dager.
RS «Det Norske Veritas»

Kilder

Info på Redningsselskapets nettsted
CPR-nummer

Et CPR-nummer, også kalt et personnummer, er et entydig identifikasjonsnummer som alle som står i Det Centrale Personregister (CPR) er utstyrt med. Det ble innført i Danmark 2. april 1968 og på Grønland 1. mai 1972.

Adoptert i perioden 1976 til 1984

Utenlandske adopterte barn fikk i perioden 1976–1984 alle et personnummer med tallet 10 eller 11 som 7 og 8 siffer. Innenriksminister Britta Schall Holberg ga i 1984 tillatelse til at folk med disse CPR-numre kunne få et nytt.

Kontrollsiffer (det gamle CPR-nummer)

Det siste siffer er et kontrollsiffer som beregnes ut fra de forutgående ni sifre etter den såkalte modulus 11-metode med vektene 2, 3, 4, 5, 6 og 7. Dette har især betydning i IT-systemer hvor det skal inntastes personnummer, fordi det gir mulighet for å kontrollere det inntastede nummer for tastefeil.
Kontrollsifferet betyr at det er kun ca. 540 personnumre til rådighet for hver dato. Derfor er man begynt å erstatte kontrollsifferet med et vilkårlig siffer for å øke kapasiteten i systemet. Det første CPR-nummer med et «ugyldig» kontrollsiffer ble utstedt i oktober 2007.
Gorampa Sönam Senge

Gorampa Sönam Senge (tibetansk:  གོ་རམས་པ་བསོད་ནམས་སེང་གེ་, Wylie: go rams pa bsod nams seng ge, født 1429, død 1489) var en av de største filosofer i tibetansk historie. Hans tekster var ofte kritiske overfor tekstene til Jé Tsongkhapa. Av denne grunn ble de forbudt av den tibetanske regjering. Ved begynnelsen av 1900-tallet ble hans gjenværende verker samlet av Khenpo Jamyang Gyaltsen og utgitt av Jamyang Khyentse Chökyi Lodrö. De ble videre omgjort til en stor del av pensumet ved  Dzongsar shedra-
Gorampa Sönam Senge var den sjette tronholder ved Ngorklosteret fra 1483 til 1486
Little Venice

Stedsnavnet

Little Venice er et relativt nytt navn for deler av Maida Vale og Paddington. En forklaring på stedsnavnet er at poeten Robert Browning (1812–1889), som bodde i området fra 1862 til 1887 (og døde i Venezia), var det som kom opp med navnet. Imidlertid er dette blitt bestridt av lord Kinross i 1966 og av London Canals. Begge forsikrer at lord Byron (1788–1824) som humoristisk kom opp med navnet. Derimot er Browning's Pool fått navn etter den førstnevnte poeten.

Historie

Omkring 1810 ble det gravd ut et basseng der Regent's Canal og Paddinton-armen av Grand Union Canal møtes. Bassenget het opprinnelig Paddington Broadwater. Etter at kanalene hadde mista sin funksjon i byens varetransport, har bassenget tjent som fortøyningsplass for husbåter.
Området rundt bassenget ble stykkevis utbygd fra omkring 1825 med vakre edvardianske rekkehus og treetasjes leiegårder.
Sent på 1900-tallet og tidlig i 1920-årene var Maida Vale et jødisk distrikt. Den første statsministeren i Israel, David Ben Gurion, var bosatt på Warrington Crescent. Mannen bak moderne datateknologi, Alan Turing, ble født på Hotellet Colonnade.
I 1915 ble Maida Vale-tuben åpnet. Den hører til Bakerloo-linjen.
Little Venice opptrer første gang som navn på et hus med utsikt til kanalen i Margery Allinghams detektivroman Death of a Ghost fra 1934. Etter krigen ble navnet adoptert av eiendomsmeglere som betegnelse på området, ettersom assosiasjonene til Venezia ble antatt å ha en gunstig virkning på prisene. Det meste av grunnen i Little Venice har vært i kirkas eie som en del av Maida Vale-eiendommen. På 1980-tallet ble en del hus lagt ut for salg. Tomtene ble kjøpt av eiendomsselskaper og bebygd med leiligheter.
I Little Venice ligger BBCs Maida Vale-studio.
På 1970-tallet ble breddene langs bassenget tilrettelagt for publikum med spaserveger. På østsida ble det i forbindelse med 700-årsjubileet for byen Amsterdam – «Nordens Venezia» – anlagt en liten park som har fått navnet Rembrandt Gardens.
Little Venezia har i alle år vært et populært strøk for kunstnere, litterater, intellektuelle samt prostituerte. Det kan tenkes at dagens sterkt stigende boligpriser i området vil føre til endringer i befolkningssammensetninga i området.
Tinea svenssoni

Utseende

En liten til middelsstor (vingespenn 9-16 millimeter), gråbrun møll. Antennene er trådformede og vel to tredjedeler så lange som forvingene. Forkroppen og forvingene er gråbrune, hodet noe lysere, forvingen har en liten, mørkere flekk i den ytre delen. Arten er ganske lik flere andre arter i slekten Tinea. Bakvingene er blekt gråbrune.

Levevis

Denne arten ble først beskrevet i 1965 og den er regnet for å være forholdsvis sjelden. Den lever i gamle fuglereir, der larvene eter fjær og annet dødt, animalsk materiale. Den er blant annet funnet i reir av låvesvale og i fuglekasser med kvinand-reir. De voksne møllene finnes i juli-august.

Utbredelse

Den ser ut til å ha en ganske begrenset utbredelse og er bare kjent fra Norge, Sverige, Finland, Estland og Latvia. I Norge er den funnet i Oslo-området og i indre strøk nord til Nord-Trøndelag.
Vannpolo under Middelhavslekene 1971

Vannpolo under Middelhavslekene 1971. Vannpolo var en av flere sporter under de sjette middelhavslekene som ble arrangert i İzmir i Tyrkia i perioden 6. til 17. oktober 1971. Det var sjette gangen som vannpolo var med på programmet under Middelhavslekene. Det var kun en vannpoloturnering for menn.
Kuma-Manytsjkanalen

Kuma-Manytsjkanalen (russisk: Кумо-Манычский канал – Kumo-Manytsjskij kanal) er en irrigasjonskanal som forsyner Kuma-Manytsjsenkningen. Den forbinder elva Kuma, som renner mot Det kaspiske hav, med elva Manytsj, ei sideelv til elva Don som renner til Azovhavet og dermed Svartehavet.
I juni 2007 foreslo lederne i Kasakhstan at Russland burde bygge en mye dypere kanal (kalt Eurasiakanalen) langs den samme traseen, som kunne ta tyngre skipstrafikk mellom Det kaspiske hav og Svartehavet. Kasakhstans vitenskapsakademi har startet en gjennomgang av forskjellige traseer.
Aurel Bulgariu

Resultater

Bulgariu ble vedensmester med Romanias herrelandslag i 1961 og i 1964. Han spilte 42 landskamper og scoret 109 mål.
Megaceras

Utseende

Store (gjerne rundt 50 millimeter), blanke, brunsvarte biller. Hannen har et kraftig horn i pannen og to knøler eller horn på pronotum. For-leggen (protibia) har tre tenner.

Levevis

Lite er kjent om biologien til disse billene. De fleste av artene er tilsynelatende sjeldne, og lever i løvskog. De voksne billene er nattaktive. Larvene utvikler seg mest sannsynlig i råtne stokker.

Utbredelse

Slekten finnes for det meste i Sør-Amerika, men to arter går nord til Mellom-Amerika.
Alkali

Alkali, også kalt baser, er det eldre navnet på ammoniakk og oksider, karbonater av alkalimetaller (natrium, kalium, litium m.m.) og hydroksider. Alkali kan gi alkalisk reaksjon i forbindelse med vann. Navnet alkali kommer antakelig av at aske i vann gir basisk løsning (alkali er arabisk og betyr aske). Alkalier virker «glatte», har vaskeegenskaper, løser oljer og svovel, og nøytraliserer stoffer ved å reagere med syrer.
Syren i stoffet når manglede reaksjon er kort beskrevet:
Dynamikk består av avreagerende syrnet innholdet når stoffet blir Alkali.
NM i svømming 1955

NM i svømming 1955 ble arrangert i Ingierstrand bad i Oppegård 5.-10. august 1955.
Jan Tore Sanner

Familiebakgrunn og utdannelse

Jan Tore Sanner er sønn av professor Tore Sanner (1935–) og barnevernspedagog Nina Bülow-Nielsen (1937–). Han har studiekompetanse fra 1984 og eksamen i markedsføringsledelse fra Handelshøyskolen BI fra 1987. Han har også grunnfag i markedskommunikasjon fra Westerdals reklameskole fra 1989, grunnfag i markedsøkonomi fra Norges Markedshøyskole fra 1994 og informasjonskurs fra Forsvarets høgskole fra 2011. 
Sanner er gift med journalist Solveig Barstad (1966–), kjent som programleder for TV 2 hjelper deg og God morgen, Norge!. Paret traff hverandre da de begge var aktive i Unge Høyre i 1980-årene. Sanner er dermed svigersønn av jordskiftedommer Helge Barstad (1928–2012) og svoger av etatsjef Hilde Barstad (1961–), som begge også har vært Høyre-politikere.

Politisk arbeid

Han var varamedlem av Bærum kommunestyre 1983–1989. Han var valgkampsekretær for Bærum Høyre i forkant av stortingsvalget i 1985 og formann i Bærum Unge Høyre 1985–1986. Videre var han politisk sekretær i Unge Høyre 1986–1987, formann i Akershus Unge Høyre 1987–1988 og politisk sekretær i Akershus Høyre 1987–1988. I 1988 ble han valgt til 2. nestleder i Unge Høyre, og han var deretter leder i årene 1990–1994. I egenskap av disse vervene var Sanner medlem av Høyres sentralstyre 1988–1994 og arbeidsutvalg 1990–1994.
Sanner var 1. vararepresentant til Stortinget fra Akershus 1989–1993, og møtte fast på Stortinget for statsråd Kaci Kullmann Five 1989–1990. Sanner var da medlem av Stortingets forbruker- og administrasjonskomité. I 1993 ble han valgt inn på eget mandat, og var medlem av Stortingets kirke-, utdannelses- og forskningskomité frem til 1997. I årene 1997–2001 var han nestleder i Stortingets energi- og miljøkomité, og har vært medlem av Stortingets finanskomité og Stortingets valgkomité siden 2001. Sanner var forøvrig medlem av Stortingets utvidede utenrikskomité 2001–2005. Sanner har vært Høyres parlamentariske nestleder siden 2001.
Sanner var formann i Bærum Høyre 1998–2000 og 1. nestleder i Akershus Høyre 2001–2005. Under Høyres landmøte i 2004 ble han valgt til partiets 2. nestleder etter Per-Kristian Foss, som samtidig ble valgt til 1. nestleder. Sanner ble senere valgt til ny 1. nestleder etter Foss i 2008. Sanner var leder i Bærum Høyre 1998–2000 og 1. nestleder i Akershus Høyre 2001–2005, og ledet programkomiteen som la frem forslag til Høyres valgprogram for stortingsperioden 2005–2009.
Han var styreformann ved Henie Onstad kunstsenter 2000–2002, og har deltatt i en rekke offentlige utvalg.

Utmerkelser

Sanner ble tildelt Dysleksiprisen av Telemark fylkeslag av Dysleksiforbundet i 1997.
Einar Skuleson

Einar Skuleson eller Einarr Skúlason var en islandsk prest og skald som levde i Norge og på Island på 1100-tallet.
Han tilhørte samme slekt som Egill Skallagrímsson, de såkalte Mýramenn, og levde det meste av sitt liv i Norge, hvor han var i tjeneste hos kongene Sigurd Jorsalfare, Harald Gille og Haralds sønner, særlig Øystein Haraldsson.
Det beste kjente av hans dráper er Geisli («Solstrålen»), et hyllningsdikt til Olav den hellige. Drapen ble første gang framført i Nidarosdomen i 1153, i nærvær av tre konger (Øystein, Sigurd og Inge Krokrygg) og den første erkebiskopen: Jon Birgersson. Diktet er skrevet i dróttkvætt-form, og er den eldste bevarte drápa med kristent innhold.
Han skrev også diktet Elfarvísur for Gregorius Dagsson til minne om Gregorius' seier over Håkon Herdebrei ved Konghelle i 1159.
Einarrs dikt finnes i Heimskringla, Flateyjarbók, Morkinskinna, Fagrskinna og Skaldskaparmål. Hans reise til Norge er skildret i den korte Tåtten om Einar Skuleson.
Callipta

Utseende

Små til middelsstore (2,7 - 4,7 millimeter), avlange, matt mørkbrune bladbiller. Kroppen har flekker av lyse skjell. Antennene er middels lange og tynne. Pronotum er rundet, bredere enn langt, litt smalere enn dekkvingene, som er omtrent pæreformede. Beina er ganske slanke og forholdsvis lange, særlig bakbeina.

Levevis

Både larvene og de voksne (imago) er planteetere.

Utbredelse

Slekten forekommer i Nord-Afrika og Sentral-Asia.
Nordlige Qi

Historie

Nordlige Qí var etterfølgerstaten til den hànkinesiske-xianbeiske staten Østlige Wei, og ble grunnlagt i 550 av Gao Yang. Gao Yang – keiser Wenxuan – hadde en hànkinesisk far, Gao Yang, og en xianbeisk mor, Lou Zhaojun. Gao Yangs far Gao Huan var Det nordlige Weidynastiets viktigste general, og som de facto hersker i riket Østlige Wei ble han etterfulgt av sine sønner Gao Cheng og Gao Yang, som i 550 avsatte keiser Xiaoling og innsatte seg selv som keiser for et nytt dynasti. 
Til tross for volden, de udugelige keiserne (Wenxuan, Wucheng & Gao Wei), de korrupte embetsmennene og stadig svakere hærene som preget Nordlige Qí, var riket da det ble etablert den sterkeste av de tre kinesiske statene (de andre var Nordlige Zhou og Chen-dynastiet). Som de feste andre kinesiske dynastier gikk det etter hvert nedover med riket, og i 577 ble det ødelagt av Nordlige Zhou. Keiser Wenxuans sønn Gao Shaoyi, prinsen av Fanyang, som var under tujueenes beskyttelse, erklærte seg så i eksil for å være Nordlige Qís keiser, men i 580 ga tujueene ham til Nordlige Zhou, som sendte ham til dagens Sichuan. Det er diskuterbart hvorvidt Gao Shaoyi burde regnes med blant Nordlige Qís herskere, men uansett regne 577 blant de fleste historikere for å være slutten på Nordlige Qí.

Kunst

Keramikken fra Nordlige Qí var en gjenoppliving av kinesisk keramikkunst, som fulgte etter de katastrofale invasjonene og det sosiale kaoset i det fjerde århundre. Graver fra Nordlige Qí har vist seg å inneholde noen vakre gjenstander, som porselensvarer med grønt design, som man før trodde hadde blitt utviklet under Tang-dynastiet.
De unike buddhastatuene fra Nordlige Qí skiller seg fra tidligere avbildninger av buddhaer ved at de er søyleformede og mindre, omtrent tre fot høye.
En vase fra en Nordlige Qí-grav, som ble stengt i 576, blir regnet for å ha vært forløperen for sancai-stilen i keramikk som utviklet seg under Táng.
Også brunglasserte gjenstander med figurer av sasanidisk type har blitt funnet i disse gravene. Disse tyder på sterke kulturelle utvekslinger med Vest-Asia, som man også kan se i metallarbeider og skulpturer rundt om i Kina i denne perioden. Kosmopolitisme fantes dermed allerede under Nordlige Qí i det sjette århundre, allerede før Táng-dynastiet, som er mer kjent for den, og den ble assosiert med buddhismen.

Religion

Buddhisme hadde innflytelse i Kina i Nord- og Sør-dynastienes tid. En kinesisk lærd oversatte den buddhistiske teksten Nirvana Sutra til et tyrkisk språk i denne perioden. Også noe innflytelse fra zarathustrismen som hadde påvirket tidligere kinesiske stater fortsatte ved Nordlige Qís hoff, slik som forkjærlighet for persiske hunder, som i zarathustrismen er hellige, som herskerklassen og evnukkene holdt som kjæledyr. Kineserne brukte også flere persiske gjenstander og produkter.
Agnorimus

Utseende

Middelsstore, langbeinte, brokete fargede gullbasser. Grunnfargen er mørkt grønnlig eller svart, med hvite, grønne eller rødbrune tegninger.

Utbredelse

Slekten er utbredt i Sørøst-Asia (Vietnam, Taiwan).
Samfundet De Nios Astrid Lindgren-pris

Samfundet De Nios Astrid Lindgren-pris er en litteraturpris som ble innstiftet av Samfunnet De Nio i forbindelse med Astrid Lindgrens 90-årsdag. Den ble innstiftet i 1997 og er på SEK 125 000 (2007). Prisen deles ut til forskere og forfattere innen området barn- og ungdomsbøker.
Dilaridae

Utseende

Små til middelsstore (forvingens lengde 3–22 mm), spinkle nettvinger med store, rundede vinger. De ligner mye på Hemerobiidae men kan kjennes på at hodet har noen markerte knøler som ligner på punktøyne (ocelli), på at hannen har kamformede antenner og på at hunnen har et langt, tynt, krumt eggleggingsrør (ovipositor). Vingene er avrundede, noe hårete og flekkete, Hver vinge har en gjennomgående lengdeåre langs forkanten, foran denne tallrike, korte, skrå, ugreinede tverr-årer som går til forkanten.

Levevis

Lite er kjent om biologien til denne familien. Larvene til slekten Nallachius er knyttet til gamle trær, mens slekten Dilar har larver på bakken eller under bark, mest i skog. Man vet ikke hva de spiser, men de synes å stille ganske strenge krav til livsmiljøet. Mest trolig lever larvene å små, tynnskallede leddyr. Eggene er avlange uten stilk. Utviklingen tar trolig ett år.
De voksne flyr i skumringen, mest på steder med frodig vegetasjon.

Utbredelse

Familien er utbredt i varme og varm-tempererte områder i alle verdensdeler bortsett fra Australia. De to underfamiliene deler verden mellom seg: Dilarinae finnes bare i den gamle verden, Nallachiinae utelukkende i den nye verden bortsett fra én art i Sør-Afrika.
I Europa forekommer ti arter av slekten Dilar i Sør-Europa nord til Frankrike og Ukraina.
Seks av de europeiske artene lever på Den iberiske halvøy.
NM i sjakk

Norgesmesterskapet i sjakk arrangeres årlig av Norges Sjakkforbund. Det er blitt kåret en norgesmester hvert år siden 1918 (med unntak av årene 1940–44 på grunn av krig og 1928 og 1939 på grunn av nordisk turnering). I 2014 kåres norgesmester nr 90.
Per 2014 har stormester Berge Østenstad flest NM-titler med åtte, fulgt av stormester Simen Agdestein (syv titler).
Takeshi Urakami

Karriere

Takeshi Urakami startet sin profesjonelle karriere i Yokohama Marinos i 1988. Han har også spilt for Shimizu S-Pulse og Kawasaki Frontale.